Angolski rat za nezavisnost
<s>Angolski rat za nezavisnost je naziv za oružani sukob koji se na području današnje Angole (tada Portugalske Zapadne Afrike), vodio od 1961. do 1975. godine, a radi ostvarivanja angolske nezavisnosti od Portugala.</s><s>Sukob je započeo kao ustanak lokalnog stanovništva protiv prisilne kultivacije pamuka, a završio je kao borba moći između tri nacionalističke frakcije u Angoli za prevlast u novoj državi.</s><s>Rat je de facto završio kada je u Portugalu započela Revolucija karanfila 1974. godine, a koja je dokinula diktatorski Estado Novo.</s><s>Novi, ljevičarski režim odmah je zaustavio svako vojno djelovanje u Angoli i drugim afričkim kolonijama, izrazivši namjeru da im bez odgađanja ustupi nezavisnost.</s>

<s>Sam rat je bio gerilski po svojoj prirodi; Oružane snage Portugala vodile su protuustaničke vojne akcije protiv skupina koje su mahom bile raspršene po slabo naseljenim dijelovima u unutrašnjosti Angole.</s><s>Obje strane su tokom rata počinile brojne nehumane radnje.</s><s>Rat je formalno zaključen u siječnju 1975. godine, potpisivanjem Alvorskog sporazuma, mada je proglašenje nezavisnosti uslijedilo nekoliko mjeseci kasnije.</s>

<s>Nakon proglašenja nezavisnosti, u Angoli je izbio krvavi građanski rat između triju frakcija koje su se zajednički borile protiv portugalskih kolonizatora.</s><s>Taj je sukob, u kojem je MPLA nadvladala UNITA-u i FNLA, završio tek 2002. godine, otkada se Angola nalazi u stanju relativnog mira.</s>

<s>Reference</s>

<s>Vanjske veze 
  Guerra Colonial: 1961–1974 – State-supported historical site of the Portuguese Colonial War (Portugal) 
 OnWar timeline
 U.S. Involvement in Angolan Conflict from the Dean Peter Krogh Foreign Affairs Digital Archive</s>

<s>1960-e
1970-e
Nezavisnost
Portugalski ratovi
Moderni ratovi
Ratovi u Africi</s>

